**Apstiprināts ar**

BJC „Jaunība” direktores
2021.gada 11.februārī

rīkojumu Nr.11-p

**Skolēnu skatuves runas konkurss**

**NOLIKUMS**

**MĒRĶIS**

Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana.

**UZDEVUMI**

1. Izkopt skolēnos nacionālo identitāti, veicināt viņu emocionālo un radošo pašizpausmi, izmantojot vārda mākslas spēku.
2. Attīstīt un pilnveidot bērnu un jauniešu skatuves runas kultūru un aktiermeistarību.
3. Sekmēt bērnu un jauniešu interesi par latviešu un pasaules literatūras mantojumu un devumu latviešu nacionālās kultūras veidošanā.

**ORGANIZATORI**

Daugavpils pilsētas Bērnu un jauniešu centrs “Jaunība” sadarbībā ar izglītības iestādēm.

**DALĪBNIEKI**

Izglītības iestāžu (vispārējās, speciālās un interešu izglītības) skolēni.

**Dalībnieka personas datu aizsardzības nosacījumi**

Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

**NORISE**

Konkurss ir veltīts Starptautiskajai dzimtās valodas dienai, kurā tiek izcelta valodas nozīme ikdienas komunikācijā, pašizpausmē, sabiedrības veidošanā, zināšanu apgūšanā un tālākā nodošanā.

Skolēnu skatuves runas konkursa darbu izvēle tematiski jāsaista ar skolēnu spēju autora vārdiem paust izpratni, prieku, izbrīnu, redzējumu par šī laika tēmām: dzīvība, brīvība, zināšanas, atbildība, tolerance, ģimene, tradīcijas.

 Konkurss notiek vienā kārtā:

 **2021.gada 10.martā tiešsaistē ZOOM platformā.**

 **Katrai vecuma grupai laiks tiks precizēts pēc pieteikumu saņemšanas.**

**Norises noteikumi un pieteikšanās nosacījumi.**

1. Dalībnieks runā vienu, pēc izvēles, prozas vai dzejas darbu. Darbu izpilda latviešu valodā, dialektā/izloksnē vai savā dzimtajā valodā.

2. Literārā darba priekšnesuma ilgums nedrīkst pārsniegt 3 minūtes.

3. Pieteikumu uz konkursu iesūta līdz 5.martam (Pielikums nr.1)

**4. Konkursa skatē piedalās viens dalībnieks no katras vecuma grupas.**

**VĒRTĒŠANA**

Dalībniekus vērtē 6 grupās:

 - 1.klases grupa

- 2.-3.klašu grupa;

- 4.- 6.klašu grupa;

- 7.- 9.klašu grupa;

- 10.-12.klašu grupa;

-profesionālā un interešu izglītības iestāžu audzēkņi

**Konkursu vērtē BJC “Jaunība” izvēlēta komisija**

**Skatuves runas vērtēšanas kritēriji**

*1. Domas atklāsme (runas loģika un runātāja uzdevums)*

*2. Spilgtu priekšstatu gleznu esamība un atklāsme klausītājam (teikto redzēt, dzirdēt, saprast)*

*3. Skaidra dikcija un artikulācija*

*4. Repertuāra atbilstība runātājam (vecums, individualitāte)*

*Saskaņā ar vērtēšanas komisijas vērtējumu dalībnieki saņems diplomus un nominācijas:” Aktiermākslas sniegums”,*

 *“Runas meistars”,*

 *“Emocionālākais izpildījums”,*

 *“Spilgtākā tēla radīšana”,*

 *“Oriģinālākais izpildījums”,*

 *“Patiess prieks klausīties”*

***Rezultāti tiks paziņoti elektroniski pēc konkursa divu dienu laikā.***

Kontaktpersona- direktore Aina Jansone t.27029006, e-pasts jauniba@inbox.lv